32002D0919
L 321/47
JURNALUL OFÍCIAL AL UNIUNII EUROPENE
DECIZIA COMISIEI
din 22 noiembrie 2002
de modificare a Deciziei 2001/765/CE de autorizare a statelor membre de a permite comercializarea temporară a unor materiale forestiere de reproducere care nu satisfac cerințele Directivelor 66/404/CEE și 71/161/CEE ale Consiliului
[notificată cu numărul C(2002) 4525]
(Test cu relevanță pentru SEE)
(2002/919/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 66/404/CEE a Consiliului din 14 iunie 1966 privind comercializarea materialului forestier de reproducere (1), astfel cum a fost modificată ultima dată prin Actul de aderare al Austriei, Finlandei și Suediei, în special articolul 15 alineatul (1),
având în vedere Directiva 71/161/CEE a Consiliului din 30 martie 1971 privind standardele de calitate exterioară pentru materialul forestier de reproducere comercializat în Comunitate (2), astfel cum a fost modificată ultima dată prin Actul de aderare al Austriei, Finlandei și Suediei, în special articolul 15,
având în vedere solicitările prezentate de cinci state membre,
întrucât:
(1)
Producția de material de reproducere din speciile menționate în anexă este în prezent deficitară în anumite state membre și, din această cauză, nu permite realizarea aprovizionării cu material de reproducere care îndeplinește cerințele prevăzute de Directivele 66/404/CEE sau 71/161/CEE.
(2)
Celelalte state membre și țările terțe nu sunt nici ele în măsură să furnizeze, în cantități suficiente, material de reproducere din speciile în cauză care să prezinte aceleași garanții ca și materialul de reproducere produs în Comunitate și care să îndeplinească dispozițiile din directivele menționate anterior.
(3)
Prin urmare, statele membre interesate, și anume Danemarca, Franța, Irlanda, Țările de Jos și Regatul Unit au solicitat Comisiei, în temeiul directivelor menționate anterior, autorizația de a accepta, în vederea comercializării, semințe de reproducere care îndeplinesc cerințe mai puțin stricte decât cele prevăzute de directivele menționate anterior.
(4)
În vederea acoperirii deficitelor, se impune, prin urmare, autorizarea statelor membre solicitante să permită, pentru o perioadă limitată, comercializarea de semințe din speciile în cauză supuse unor cerințe mai puțin stricte.
(5)
În conformitate cu dispozițiile articolului 6 din Decizia 2001/765/CE (3) a Comisiei și ținând seama de ciclurile biologice proprii materialului forestier de reproducere, trebuie să se permită comercializarea unor stocuri autorizate în temeiul prezentei decizii, până la epuizarea acestora.
(6)
Din considerente genetice, semințele trebuie să fie recoltate în locurile de origine, în arealul natural al speciilor respective și trebuie furnizate cele mai bune garanții posibile cu privire la identitatea acestor semințe.
(7)
Semințele nu pot fi comercializate decât însoțite de un document care să conțină anumite indicații referitoare la semințele respective.
(8)
Fiecare stat membru trebuie autorizat să permită comercializarea, pe teritoriul său, de semințe supuse unor cerințe mai puțin stricte în ceea ce privește proveniența, în cazul în care comercializarea de astfel de semințe a fost autorizată în Danemarca, Franța, Irlanda, Țările de Jos și Regatul Unit în temeiul prezentei decizii.
(9)
Se impune modificarea în consecință a Deciziei 2001/765/CE, astfel cum a fost modificată ultima dată prin Decizia 2002/17/CE (4).
(10)
Măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
La articolul 6 din Decizia 2001/765/CE se adaugă următorul paragraf:
„Cu toate acestea, stocurile de material forestier de reproducere autorizate în temeiul prezentei decizii și constituite înainte de 31 decembrie 2002 vor putea fi comercializate până la epuizarea lor.”
Articolul 2
Anexa I la Decizia 2001/765/CE se modifică în conformitate cu anexa la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 22 noiembrie 2002.